ಇಡೀ ದೇಶಕ್ಕೆ ಒಂದೇ ಕಾನೂನು ತನ್ನಿ, ಅದು ನಿಮ್ಮ ಕೈಯಲ್ಲಿ ಆಗೋದಿಲ್ವಾ ಸಿದ್ದರಾಮಯ್ಯ ಪ್ರಶ್ನೆ ಬೆಂಗಳೂರು: ಬಿಜೆಪಿಯವರು ಸದನದಲ್ಲಿ ಏಕಾಏಕಿ ವಿಧೇಯಕ ತಂದರು. 1964 ಆಯಕ್ಟ್ಗೆ ಅನೇಕ ತಿದ್ದುಪಡಿ ಮಾಡಿದ್ದಾರೆ ಎಂದು ಪ್ರತಿಪಕ್ಷ ನಾಯಕ ಸಿದ್ದರಾಮಯ್ಯ ಅವರು ಹೇಳಿದರು. ಶುಕ್ರವಾರ ವಿಧಾನಸೌಧಲ್ಲಿ ಕಾಂಗ್ರೆಸ್ ನಾಯಕರು ಜಂಟಿ ಸುದ್ದಿಗೋಷ್ಠಿಯನ್ನು ನಡೆಸಿದರು. ಈ ವೇಳೆ ಮಾತನಾಡಿದ ಅವರು, ರಾಜ್ಯದಲ್ಲಿ ಗೋಹತ್ಯೆ ನಿಷೇಧ ಕಾಯ್ದೆ ಜಾರಿಯಲ್ಲಿದೆ. 1964ರಲ್ಲಿ ಕಾಯ್ದೆ ಅಸ್ಥಿತ್ವದಲ್ಲಿದೆ. ಅದರಲ್ಲಿ ಯಾವ ಪ್ರಾಣಿ ವಧೆ ಮಾಡಬಹುದೆಂದು ತಿಳಿಸಿದೆ. 12 ವರ್ಷ ತುಂಬಿದ್ದರೆ ಅಂತವನ್ನ ಸ್ಲಾಟರ್ ಮಾಡಬಹುದು. ಗೊಡ್ಡಾದರೆ, ಹಾಲು ಕರೆಯದಿದ್ದರೆ ವಧೆ ಮಾಡಬಹುದು. ಪ್ರಾಣಿ ರೋಗಗ್ರಸ್ಥವಾಗಿದ್ದಾಗ ತಿನ್ನಲು ಯೋಗ್ಯವಲ್ಲ. ಈ ಎಲ್ಲಾ ಅಂಶಗಳು ಆ ಕಾಯ್ದೆಯಲ್ಲಿವೆ ಎಂದು ಹಿಂದಿನ ಕಾಯ್ದೆ ಬಗ್ಗೆ ವಿವರಿಸಿದರು. ಇನ್ನು ಇರುವ ಕಾಯ್ದೆಗೆ ಈಗ ತಿದ್ದುಪಡಿ ತಂದಿದ್ದಾರೆ. ತಿದ್ದುಪಡಿಗೂ ಮುನ್ನ ಯಾವುದೇ ಅಧ್ಯಯನ ಮಾಡಿಲ್ಲ. ಅಧ್ಯಯನ ಮಾಡಿರೋ ವರದಿಯನ್ನೂ ನೋಡಿಲ್ಲ. ಕಾನೂನು ತರಬೇಕಾದರೆ ಸಾಧಕಬಾಧಕ ನೋಡಬೇಕು. ಕೇವಲ ಭಾವನಾತ್ಮಕವಾಗಿ ಇದನ್ನ ತಂದಿದ್ದಾರೆ. ಜನರ ಭಾವನೆಗಳನ್ನ ಕೆರಳಿಸಲು ಇದನ್ನ ತಂದಿದ್ದಾರೆ. ಪ್ಯಾಸಿಸಂ ಪ್ರವೃತ್ತಿಯವರು ಈ ರೀತಿ ಮಾಡ್ತಾರೆ. ವೈಜ್ಞಾನಿಕವಾಗಿ ಅಧ್ಯಯನ ಮಾಡದೇ ತಂದಿದ್ದಾರೆ. ಈಗ ವಿಧೇಯಕವನ್ನ ಕಾನೂನು ಮಾಡಲು ಹೊರಟಿದ್ದಾರೆ. ಜನರ ಸಮಸ್ಯೆಗಳನ್ನ ನೋಡಿಲ್ಲ ಎಂದು ಸಿದ್ದರಾಮಯ್ಯ ಅವರು ರಾಜ್ಯ ಸರ್ಕಾರದ ನಡೆಗೆ ಆಕ್ರೋಶ ವ್ಯಕ್ತಪಡಿಸಿದ್ದಾರೆ. ಸದ್ಯ ಕೇರಳ, ಗೋವಾದಲ್ಲಿ ಗೋ ಹತ್ಯೆ ನಿಷೇಧ ಕಾನೂನು ಇದ್ಯಾ? ನಾರ್ತ್ ಈಸ್ಟ್ ಸ್ಟೇಟ್ನಲ್ಲಿ ಯಾಕೆ ತರಲಿಲ್ಲ? ಇಡೀ ದೇಶಕ್ಕೆ ಒಂದೇ ಕಾನೂನು ತನ್ನಿ. ಅದು ನಿಮ್ಮ ಕೈಯಲ್ಲಿ ಆಗೋದಿಲ್ವಾ? ಎಂದು ಪ್ರಶ್ನೆ ಮಾಡಿದ್ದಾರೆ. ಸ್ಪೀಕರ್ ಸ್ಥಿತಿ ನೋಡಿದ್ರೆ ಅಯ್ಯೋ ಅನ್ನಿಸುತ್ತೆ! ಆಲ್ ಕಬೀರ್ ಅನ್ನೋ ಕಂಪನಿಯಿದೆ. ಅದರ ಮಾಲಿಕರು ಸತೀಶ್, ಅತುಲ್ ಸಬರ್ ವಾಲ್, ಇಂದ್ರಾಣಿ ನೂಯಿ, ಹಿಂದು ಅಗ್ರೋ ಎಕ್ಸ್ ಪೋರ್ಟ್. ಮಹೇಂದ್ರ ಸಿಂಗ್ ಎಕ್ಸ್ ಪೋರ್ಟ್, ಎಂಕೆಆರ್ ಎಕ್ಸ್ ಪೋರ್ಟ್, ಎ.ಎಸ್.ಬಿಂದ್ರಾ ಇವರೆಲ್ಲಾ ಬೀಫ್ ಎಕ್ಸ್ ಪೋರ್ಟ್ ಮಾಡುವವರು. ಇವರೆಲ್ಲಾ ಬಿಜೆಪಿ ಸಪೋರ್ಟ್ ಮಾಡುವವರೇ? ಇವರಿಗೆ ದುಡ್ಡು ಮಾಡೋಕೆ ಅವಕಾಶ ಮಾಡಿಕೊಡ್ತೀರ. ಬೀಫ್ ಮಾಂಸ ಮಾರಾಟ ಬ್ಯಾನ್ ಮಾಡಿ. ಕೆಲವೇ ರಾಜ್ಯಗಳಿಗಲ್ಲ, ಎಲ್ಲಾ ಕಡೆ ನಿಷೇಧ ಮಾಡಿ ಎಂದು ಸಿದ್ದರಾಮಯ್ಯ ಕೇಂದ್ರ ಹಾಗೂ ರಾಜ್ಯ ಸರ್ಕಾರಕ್ಕೆ ಒತ್ತಾಯ ಮಾಡಿದರು. ಸ್ವರೂಪಾನಂದ ಸ್ವಾಮಿ ಎಂಬುವವರೇ ಹೇಳಿದ್ದಾರೆ. ಮೋದಿ ಬಂದ ಮೇಲೆ ಮಾಂಸರಫ್ತು ಹೆಚ್ಚಾಗಿದೆ. ಅದದಲೂ ಬೀಫ್, ಮಟನ್ ರಫ್ತು ಹೆಚ್ಚಾಗಿದೆ ಅಂತ. ಹಾಗಾದರೆ ಎಲ್ಲಿ ಕಡಿವಾಣ ಹಾಕಿದ್ದಾರೆ. ಚರ್ಮೋದ್ಯಮದಲ್ಲಿ ನಮ್ಮದು ಜಗತ್ತಿನಲ್ಲಿ ಎರಡನೇ ಸ್ಥಾನ. ಇರುವವರಿಗೆ ಉದ್ಯೋಗ ನೀಡೋಕೆ ಆಗುತ್ತಿಲ್ಲ. ಇದರಿಂದ ಇನ್ನಷ್ಟು ಉದ್ಯೋಗ ಲಾಸ್ ಆಗಲಿದೆ. ಕಾಯ್ದೆ ತರುವ ಮುನ್ನ ತಜ್ಙರ ಸಮಿತಿ ರಚನೆ ಮಾಡಿ. ಜನರ ಮುಂದೆ ಪರಿಶೀಲನೆಗಿಡಿ. ನೀವು ರೈತರಿಂದ ಪಶುಗಳನ್ನ ಖರೀದಿಸಿ ಬಿಡಿ. ಕ್ರಾಸ್ ಬೀಡ್ ಗಂಡುಕರುಗಳನ್ನ ನೀವೇ ಕೊಂಡುಕೊಳ್ಳಿ. ಬೀಫ್ ಎಕ್ಸ್ ಫೋರ್ಟ್ ಬ್ಯಾನ್ ಮಾಡಿ ಎಂದು ಕೇಂದ್ರ ಸರ್ಕಾರಕ್ಕೆ ಸವಾಲ್ ಹಾಕಿದ್ದಾರೆ. 3.4ರಷ್ಟು ಗಂಡು ಕರು ಜನನವಾಗುತ್ತೆ. ಮೂರೂವರೆ ಕೋಟಿ ಕರು ಹಾಕುವ ಜಾನುವಾರು ಬರುತ್ತವೆ. ಗಂಡು ಕರು 10 ವರ್ಷ ಬದುಕಲಿದೆ. 34 ಕೋಟಿ ಹೋರಿಗಳು ಪ್ರತಿವರ್ಷ ಸಿಗುತ್ತವೆ. 6 ಕೋಟಿ ಹಸುಗಳು ಹಾಲು ನಿಲ್ಲಿಸುತ್ತವೆ. ಒಟ್ಟು 27 ಕೋಟಿ ಜಾನುವಾರು ಅನುತ್ಪಾದಕವಾಗುತ್ತವೆ. ಐದು ವರ್ಷಕ್ಕೊಮ್ಮೆ ಜಾನುವಾರು ಜನಗಣತಿ ನಡೆಯಲಿದೆ. 3,98,163 ಮಿಶ್ರತಳಿ ರಾಸುಗಳು ಇವೆ. ನಾಟಿಹಸುಗಳು 45,60,842 ಇವೆ. 21,84,560 ಎಮ್ಮೆಗಳಿವೆ. 2012ರ ಪಶುಗಣತಿಯಂತೆ 25,75,805 ಕುಟುಂಬಗಳು ಹಸುಗಳನ್ನ ಸಾಕ್ತಾರೆ. 13,17,403 ಕುಟುಂಬಗಳು ಎಮ್ಮೆ ಸಾಕುತ್ತಾರೆ. ಪ್ರತಿದಿನ 7,97,935 ಲಕ್ಷ ಲೀಟರ್ ಹಾಲು ಉತ್ಪಾದನೆಯಾಗುತ್ತದೆ ಎಂದು ಮಾಹಿತಿ ನೀಡಿದರು. ಇಷ್ಟು ರಾಸುಗಳಿಗೆ ಮೇವು ಎಷ್ಟು ಬೇಕಾಗುತ್ತದೆ. ತಿಂಗಳಿಗೆ 23 ಲಕ್ಷ ಮೆಟ್ರಿಕ್ ಟನ್ ಮೇವು ಬೇಕಿದೆ. 2.76 ಲಕ್ಷ ಮೆಟ್ರಿಕ್ ಟನ್ ವರ್ಷಕ್ಕೆ ಮೇವು ಬೇಕು. ಇದನ್ನೆಲ್ಲಾ ಎಲ್ಲಿ ತರೋಕೆ ಸಾಧ್ಯ? ಬರಗಾಲ ಬಂದರೆ ರಾಸು ಸಾಕುವುದು ಹೇಗೆ? ಹೊರರಾಜ್ಯಗಳಿಂದ ಶೇ.40ರಷ್ಟು ಮೇವು ತರಿಸಿಕೊಳ್ತೇವೆ. ಒಂದು ಪಶುಗೆ ಪ್ರತಿದಿನ 6 ಕೆ.ಜಿ.ಮೇವು ಬೇಕಿದೆ. ಕಳೆದ 20 ವರ್ಷಗಳಲ್ಲಿ 15 ವರ್ಷ ಬರಗಾಲವಿತ್ತು. ಬರಗಾಲದಲ್ಲಿ ರೈತರು ಜೀವನ ನಡೆಸೋದೇ ಕಷ್ಟ. ಇಂತಹ ಸಂದರ್ಭದಲ್ಲಿ ಗೋಹತ್ಯೆ ಕಾನೂನು ತಂದಿದ್ದಾರೆ. ನೀವು ಅಧ್ಯಯನ ಮಾಡಿಸಿ ತನ್ನಿ ತಕರಾರಿಲ್ಲ ಎಂದು ಸಿದ್ದರಾಮಯ್ಯ ರಾಜ್ಯ ಸರ್ಕಾರ ಗೋಹತ್ಯೆ ಕಾಯ್ದೆ ಅಂಗೀಕಾರ ಬಗ್ಗೆ ಆಕ್ರೋಶ ವ್ಯಕ್ತಪಡಿಸಿದ್ದಾರೆ.